সমীক্ষায় নিরাপত্তা সংশ্লিষ্ট কিছু পর্যবেক্ষণ উঠে এসেছে। শরণার্থী ব্যবস্থাপনায় সীমান্ত পথগুলোর নিয়ন্ত্রণে এবং সীমান্ত পথে মাদক ও আগ্নেয়াস্ত্র পাচার রোধে নিরাপত্তা ব্যবস্থা না থাকা; রোহিঙ্গাদের একাংশের, বিশেষ করে রোহিঙ্গা প্রতিনিধিদের কাছে বাংলাদেশে পরিচালিত মোবাইল ফোন অপারেটরের সিম কার্ড যুক্ত মোবাইল ফোন সেট থাকা; রোহিঙ্গাদের নিজেদের মধ্যে এবং রোহিঙ্গাদের দ্বারা সংঘটিত হত্যা, ধর্ষণ প্রভৃতি অপরাধ ব্যতীত অন্য অপরাধসমূহ নিরসনের আইনি প্রক্রিয়া নির্ধারণ না হওয়া; এবং বায়োমেট্রিক নিবন্ধন প্রক্রিয়াতে লোকবলের ও নিবন্ধন কেন্দ্রের সংখ্যার অপর্যাপ্ততা। নিরাপত্তা বিষয়ক অন্য পর্যবেক্ষণগুলোর মধ্যে দ্রুত পূর্ণাঙ্গ তালিকা সম্পন্ন করে ত্রাণ বিতরণে সমতা নিশ্চিত না করলে আশ্রয়প্রার্থীদের মধ্যে অসন্তোষ সৃষ্টির সম্ভাবনা এবং সহিংসতা সৃষ্টির ঝুঁকি; শিবিরগুলোতে বিভিন্ন অপরাধ ও সহিংসতা বৃদ্ধির আশঙ্কা; এবং পরিস্থিতির সুযোগে স্বার্থান্বেষী মহল কর্তৃক মাদক চোরাচালান, হত্যা, লুটপাট ও সন্ত্রাসী কর্মকা-সহ বিভিন্ন অপরাধে রোহিঙ্গাদের ব্যবহার উল্লেখযোগ্য।